Die Brein van die gesonde leier - www.bybelkennis.co.za
Die Brein van die gesonde leier
by Mitch Kalp · 07/01/2014
Between us and heaven or hell there is only life, which is the frailest thing in the world. —Blaise Pascal
God het aan ons ‘n wonderlike brein gegee. Neuro-wetenskaplikes bestudeer die brein soos nog nooit vantevore nie. Maar hoe kan ons hierdie wonderlike gawe van God gesond hou? David Rock en Daniel Siegal (Healthy Mind Platter) het sewe faktore geïdentifiseer wat mense help om die brein maksimaal te gebruik. Hierdie sewe aktiwiteite maak leiers meer doeltreffend.
Maak tyd om te fokus.
Die wetenskap bevind dat as ons diep fokus die brein diep verbindings maak. In Lukas 14:25 – 33 vra Jesus die menigte om diep na te dink oor die eise van dissipelskap.
Maak tyd vir plesier
Plesier gee aanleiding tot spontaneïteit wat die brein help om nuwe verbindings te maak. Kinders is na Jesus aangetrek. Hulle sien in Hom iemand wat hulle kan benader en vrolik mee kan verkeer.
Maak tyd vir familie en vriende
Neuro-wetenskaplikes bevind dat die brein ‘n sosiale orgaan is. As ons verhoudings bou, verdiep dit die bane wat met verhoudings te doen het. Een van die kenmerke van die Christelike geloof is juis om tyd saam met ander in ‘n geloofsgemeenskap deur te bring.
Maak tyd om te oefen
Daar is baie navorsing om te bewys dat oefening die funksionering van die brein verbeter. Die Bybel sê vir ons dat ons liggame tempels van die Heilige Gees is (1 Korintiërs 6:19). Dit beteken ons moet ons liggame versorg. Oefening is een manier om dit te doen.
Maak tyd vir stilte.
As ons stil word deur byvoorbeeld nadenke, kan ons ons emosies beter reguleer en kan ons helderder dink. Die Bybel sê dikwels dat ons stil moet word voor die Here As ons nadink aan Hom en sy Woord, kom ons nader aan God, maar ons hou ook ons brein gesond.
Maak tyd om niks te doen nie
As ek toelaat dat my brein nie fokus nie (deur byvoorbeeld lugkastele te bou) , verhoog ons kreatiwiteit. Ek is seker Jesus en sy dissipels het soms net rustig verkeer en mekaar en God se skepping geniet.
Maak tyd vir voldoende slaap
As ek slaap verdiep my geheue en my brein herstel van die dag se spanning. Jesus het self tydens die storm op ‘n bank gelê en slaap (Markus 4:38).
Hier is sewe eenvoudige praktyke wat ek gereeld moet beoefen.
DIE VLEUELS VAN GEBED (16)
Geregverdig deur geloof of werke?
Alle Paaie lei na Jesus: Ou Testamentiese benamings van Israel vir die kerk
Die leer van die hel (3)
Die Groot Geloofswoordeboek: Kettery
Laaste 7 Dae: 3,670
Laaste 30 Dae: 10,626
Laaste 365 Dae: 267,420